Maine a fost admis în Uniune la 15 martie 1820 ca cel de-al 23-lea stat al acesteia, fiind desprins din Massachusetts prin actul numit Missouri Compromise, care admitea ca state atât pe Maine cât și, ulterior, la 10 august 1821, pe Missouri, ca cel de-al 24-lea stat. A făcut parte din Massachusetts Bay Colony începând cu 1652, fiind apoi subiect de controversă teritorială între francezi și englezi, revenind apoi, până la Războiul de independență al SUA, ca subiect britanic al autorității provinciei Nova Scotia de atunci. Ca parte a statului Massachusetts între 1783 și 1812, data războiului dintre britanici și americani, Războiul din 1812, a avut granița nordică și nord-vestică neclar delimitată până la data Tratatului Webster-Ashburton, 1842.